CELEX: 62017CN0181
Language: sk
Date: 2017-04-07 00:00:00
Title: Vec C-181/17: Žaloba podaná 7. apríla 2017 – Európska komisia/Španielske kráľovstvo

19.6.2017   
            
            
               SK
            
            
               Úradný vestník Európskej únie
            
            
               C 195/15
            
         Žaloba podaná 7. apríla 2017 – Európska komisia/Španielske kráľovstvo
   (Vec C-181/17)
   (2017/C 195/20)
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: J. Hottiaux a J. Rius, splnomocnení zástupcovia)
   
      Žalovaný: Španielske kráľovstvo
   
      Návrhy žalobkyne
   
   
               —
            
            
               na základe článku 258 Zmluvy o fungovaní Európskej únie určiť, že Španielske kráľovstvo si tým, že stanovilo minimálny počet vozidiel ako podmienku pre získanie povolenia prevádzkovateľa cestnej dopravy, nesplnilo povinnosti, ktoré mu vyplývajú z článkov 3 a 5 písm. b) nariadenia (ES) č. 1071/2009 o prístupe k výkonu povolania prevádzkovateľa cestnej dopravy,
            
         
               —
            
            
               zaviazať Španielske kráľovstvo na náhradu trov konania.
            
         
      Žalobné dôvody a hlavné tvrdenia
   
   Predmetom žaloby Európskej komisie podanej proti Španielskemu kráľovstvu je uplatnenie nariadenia Európskeho parlamentu a Rady (ES) č. 1071/2009 z 21. októbra 2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES (Ú. v. EÚ L 300, 14.11.2009, s. 51) (1).
   Komisia sa domnieva, že stanovením podmienky pre získanie povolenia prevádzkovateľa cestnej dopravy, aby podniky mali aspoň tri vozidlá, Španielske kráľovstvo nesplnilo povinnosti, ktoré mu vyplývajú z článku 3 ods. 1 a 2 a článku 5 písm. b) uvedeného nariadenia.
   
      (1)  Ú. v. EÚ L 300, 2009, s. 51.